Lav et referat af nedenstående tekst:

Tekst:
Tirsdag er der valgfest i hele landet, og i Nordjylland er der 449.698 stemmeberettigede personer. Nogle af stemmerne skal afgives i Aalborg Kongrescenter AKKC, og her bliver der sat pris på valgdagen. - Den betyder rigtig meget. Jeg synes, det er rigtig dejligt, at vi lever i et demokrati. Så jeg synes også, det er rigtig vigtigt, at man går ned og stemmer, siger Morten Rytter. - Jeg synes, det er vigtigt at udnytte valgdagen, fordi vi lever i et demokrati, og vi skal være glade for, at vi har retten til at kan gå ned og stemme. Så det er vigtigt, siger Laura Ventrice. - Det betyder meget, at man får lov til at komme ind og give sin stemme, siger Theresa Larsen. Men det er ikke alle, som udelukkende sætter pris på dagen. - Den betyder en masse ulejlighed, fordi man er nødt til at lave sine planer om for at kunne komme ind og stemme. Men selvfølgelig er det en demokratisk stor begivenhed, siger Poul Jakobsen. Tvivl eller ej? Blandt de vælgere, som TV2 Nord mødte ude foran valgstedet, var der både personer, som i lang tid havde været stålfaste omkring deres valg, og personer som havde været i stor tvivl. - Der har været meget stor tvivl. Der har været mange nye partier, og der har været lidt mere tumult, end der plejer at være. Det har været lidt svært at beslutte det, siger Thomas Christiansen, mens kæresten Kathrine Neve supplerer. - Man bliver bare nødt til at tage en beslutning, og jeg har set de sidste debatter de sidste par dage og fulgt med i de forskellige indslag i medierne og læst nyheder, siger hun. - Stort set ikke. Vi er der, hvor vi skal være, siger Mogens Møller Jensen i enighed med sin kone.

Referat:
De nordjyder, TV2 Nord stødte på i Aalborg, udtrykte glæde for retten til at stemme.